નંદેલાવ રોડની આશ્રય સોસાયટીમાં આવેલા જગન્નાથ મંદિર બાદ હવે શકિતનાથ મહાદેવ મંદિરમાં તસ્કરોએ કસબ અજમાવ્યો છે. શહેરના હાર્દસમા વિસ્તારમાં આવેલાં શકિતનાથ મહાદેવ મંદિરમાં પ્રવેશેલા બે તસ્કરો 25 કીલોની મોટી અને અન્ય છ નાની મળી સાત દાનપેટી ઉઠાવી નાસી છુટયાં હતાં. ચોરીની જાણ થતાં મંદિરના ટ્રસ્ટી માનસિંગ રાણા તથા એ ડીવિઝનનો પોલીસ સ્ટાફ દોડી આવ્યો હતો. ટ્રસ્ટીના જણાવ્યા અનુસાર તસ્કરોએ મંદીરના આગળના બે દરવાજા પગથી તોડી લાક્ડાના દરવાજાને પણ તોડવા સાથે મંદિરના વાયરીંગને પણ નુકશાન પહોંચાડાયું છે. ટુંકા ગાળામાં બે મંદિરોમાં બનેલા ચોરીના બનાવોથી શ્રધ્ધાળુઓની ધાર્મિક લાગણી દુભાઇ છે. તસ્કરોના આતંકને ડામવા પોલીસ નાઇટ પેટ્રોલિંગ સઘન બનાવે તેવી લોકો માંગ કરી રહયાં છે.